Maxwell ye considerato por muitos, más que más por aquellos que treballan en o campo d'a fesica, como lo scientifico d'o sieglo XIX que más influyó en a fesica d'o sieglo XX. Muitos consideran que as suyas aportacions a la fesica son d'a mesma mida que as d'Isaac Newton y Albert Einstein.[3] En a enqüesta d'o milenio, una enqüesta que mira de fer una lista d'os 100 fesics más relevants d'a historia, Maxwell fue votato como lo tercer fesico más gran de totz os tiempos, nomás dezaga de Newton y Einstein.[4] En o centenario d'o naixencia de Maxwell, o mesmo Einstein describió lo treballo de Maxwell como a obra "más prefunda y més profeitosa que a fesica ha experimentato dende a epoca de Newton."[5] Einstein teneba una fotografía de Maxwell en a paret d'o suyo estudeyo, a lo costato de fotografías de Michael Faraday e Newton.[6]